projecte-aina/catalan_government_crawling huggingface dataset:
Els despatxos de detectius privats i les seves sucursals han de formalitzar per escrit un contracte per cada servei d'investigació que se'ls encomani, i han de comunicar aquests contractes al Departament d'Interior quan el servei s'hagi de prestar a Catalunya.
Aquesta obligació de comunicar inclou també els casos de subcontractació entre despatxos.
Als despatxos de detectius privats i a les seves sucursals.
Els centres de formació del personal de seguretat privada que desenvolupin la seva activitat a Catalunya, hauran de presentar prèviament una declaració responsable en la qual facin constar que compleixen els requisits que els exigeix la normativa.
També han de comunicar la realització de cada curs abans del seu inici.
A les persones físiques o jurídiques que vulguin desenvolupar la seva activitat com a centre de formació del personal de seguretat privada a Catalunya.
Determinats serveis de vigilància poden ser prestats mitjançant vigilants de seguretat armats.
L'autorització d'aquests serveis de vigilància estarà fonamentada en circumstàncies com ara la localització dels establiments, entitats, organismes o immobles, el valor dels objectes que s'han de protegir, la concentració del risc o la perillositat, la nocturnitat o d'altres de significació anàloga.
A persones físiques o jurídiques interessades en rebre el servei de vigilància armat.
Mesura i puntuació dels trofeus (banyes i ullals) de caça major per part de la Comissió de Catalunya d'Homologació de Trofeus de Caça (CCHTC).
Per optar al diploma anual al millor trofeu de cada espècie caçada a Catalunya, cal sol·licitar-ne l'homologació.
Presentada la sol·licitud, cal portar el trofeu a la seu de la Comissió el darrer dimarts de cada mes, d' 11 a 13 hores, llevat del mes d'agost.
Es recomana trucar abans al 935 674 200 per confirmar el dia de l'homologació.
A caçadors i caçadores que vulguin mesurar i homologar els seus trofeus de caça major, tant si els han obtingut a Catalunya, com si provenen de qualsevol altre terreny de l'Estat espanyol.
Una àrea de caça és una superfície contínua de terrenys susceptibles d'aprofitament cinegètic que ha estat declarada com a tal mitjançant resolució administrativa.
En una àrea de caça els propietaris dels terrenys cedeixen l'aprofitament cinegètic que s'hi pot fer a una persona, física o jurídica, que esdevé titular de l'aprofitament cinegètic de l'àrea.
El titular de l'aprofitament cinegètic té el dret d'autoritzar la caça dins l'àrea i és el responsable de la gestió i dels danys que puguin originar-hi les espècies de caça.
Els punts logístics de recollida de caça silvestre es defineixen com a llocs que, complint les condicions de l'annex III del Decret 9/2019, de 8 de gener, de recollida, transport, condicionament i comercialització de caça silvestre destinada al consum, acullen les operacions de recollida de les peces de caça silvestre procedents dels llocs de captura per a l'evisceració i posterior trasllat a un establiment de manipulació de caça.
Les persones físiques o jurídiques que vulguin realitzar l'activitat de punt logístic de recollida de caça silvestre han de comunicar-ho al departament competent en matèria d'activitats cinegètiques mitjançant la Xarxa d'oficines de gestió empresarial de la Generalitat de Catalunya.
A persones físiques o jurídiques que vulguin realitzar l'activitat de punt logístic de recollida de caça silvestre.
Les repoblacions i els alliberaments d'espècies de fauna autòctona cinegètica requereixen una autorització prèvia.
Les repoblacions són les actuacions en què es deixen anar exemplars d'espècies de fauna salvatge cinegètica autòctona autoritzada fora del període hàbil de caça, amb la finalitat d'assegurar-ne la reproducció i d'augmentar-ne la densitat.
En canvi, els alliberaments tenen com a objectiu que la fauna esmentada autoritzada durant la temporada hàbil de caça de cada espècie es pugui caçar en un període curt de temps i sense una finalitat reproductora.
S'ha de notificar específicament el dia, l'hora i el lloc exactes de l'acció amb una antelació mínima de 48 hores
mitjançant el formulari habilitat al web de caça, i cal notificar-ne els resultats abans dels set dies posteriors a la repoblació o a l'alliberament.
A les persones titulars o representants de terrenys cinegètics.
Són establiments de règim especial ( After Hours ), els que tenen autorització per tenir un horari d'obertura a partir de les 7.00 hores, i de tancament fins les 14.00 hores, com a màxim.
En el cas que disposin d'altra llicència, autorització o comunicació prèvia, resten obligats a tancar per un període de 2 hores cada 24 hores, per tal de realitzar les tasques de neteja i ventilació.
Requereixen llicència municipal, amb informe vinculant previ de la Generalitat, quan es vulguin ubicar en municipis de més de 50.000 habitants.
Requereixen autorització de la Generalitat, amb la conformitat prèvia de l'ajuntament afectat, quan es vulguin ubicar en municipis de menys de 50.000 habitants.
A les persones físiques i jurídiques que vulguin obrir un establiment de règim especial ( After Hours ).
Són espectacles públics i activitats recreatives de caràcter extraordinari els que es duen a terme esporàdicament en establiments oberts al públic que tenen llicència o autorització o comunicació prèvia per a una activitat diferent de la que es pretén fer.
També ho són els que es duen a terme en espais oberts al públic i altres locals que, tot i no tenir la condició d'establiment obert al públic amb llicència o autorització o comunicació prèvia, compleixen les condicions exigibles per dur-hi a terme els espectacles o les activitats recreatives.
Els espectacles públics i activitats recreatives de caràcter extraordinari estan sotmesos a autorització de la Generalitat quan es duguin a terme en municipis de menys de 50.000 habitants.
Estan sotmesos a llicència municipal, els espectacles públics i activitats recreatives de caràcter extraordinari que:
Quan ho requereixi la durada de l'espectacle públic o de l'activitat recreativa, i prèviament a la seva realització, es pot sol·licitar l'ampliació excepcional de l'horari de tancament general que preveu la normativa.
Es tracta d'una ampliació excepcional de l'horari de tancament per a casos que no preveu la normativa general d'horaris i només per a un espectacle públic o activitat recreativa en concret.
Contra aquestes resolucions d'autoritzacions, que no exhaureixen la via administrativa, es pot interposar recurs d'alçada davant l'òrgan superior jeràrquic que les va dictar, en el termini d'1 mes a comptar de l'endemà de la notificació de la resolució que s'impugna.
A la persona física o jurídica titular d'un establiment obert al públic, o a la persona organitzadora d'un espectacle públic o d'una activitat recreativa o de restauració prevista en el Catàleg d'espectacles públics, activitats recreatives i dels establiments i espais oberts al públic on aquests es duen a terme.
Són espectacles públics: els espectacles cinematogràfics, teatrals, d'audició, musicals, les manifestacions festives de caràcter cultural i tradicional i els espectacles de circ.
Són activitats recreatives: les activitats de bar musical, restaurant musical, discoteca, sala de ball i sala de festes amb espectacle, sala de concert, cafè teatre i cafè concert, discoteques de joventut, karaoke, sales de festes amb espectacle per a menors d'edat i concerts d'infància i joventut, establiments de règim especial i establiments púbics en els quals s'exerceixen activitats de naturalesa sexual.
Supletòriament aquesta normativa s'aplica a les activitats de restauració.
Són activitats de restauració: les activitats de restaurant, bar, restaurant bar i saló de banquets.
L'homologació s' obté després d'haver comprovat que el model compleix els requisits que exigeix el Decret 23/2005, de 22 de febrer, pel qual s'aprova el Reglament de màquines recreatives i d'atzar, d'acord amb el procediment establert.
L'homologació és imprescindible per poder inscriure un model de màquina en el Registre de models (inclòs en el Registre d'empreses de màquines recreatives i d'atzar).
A les persones físiques o jurídiques, inscrites en el Registre d'empreses de màquines recreatives i d'atzar, que estan autoritzades per poder fabricar aquestes màquines i que reuneixen els requisits previstos a la normativa vigent.
Per poder instal·lar màquines de tipus B o recreatives amb premi, o de tipus C o d'atzar; per fer-ne l'explotació; per donar-les de baixa, o per dur a terme altres tràmits que hi estan relacionats, la normativa vigent descriu els diversos procediments preceptius que s'han de seguir per obtenir els permisos, comunicacions, etc.
Les màquines de tipus B o recreatives amb premi es poden instal·lar en els espais següents: salons de joc; dependències habilitades a aquest efecte en sales de bingo autoritzades; locals autoritzats a instal·lar-hi màquines de tipus C; establiments d'hostaleria, de restauració o a altres establiments amb característiques similars.
També es poden instal·lar en els establiments que es dediquen a les activitats següents: bar musical; restaurant musical; discoteca; sala de ball; sala de festes amb espectacle; cafè teatre i cafè concert; establiments de règim especial, i establiments públics amb reservats annexos.
Les de tipus C o d'atzar, només es poden instal·lar a les zones que tenen habilitades els casinos de joc amb aquesta finalitat.
A les empreses operadores titulars de màquines inscrites en el Registre d'empreses de màquines recreatives i d'atzar i als establiments que tenen instal·lades màquines recreatives amb premi i d'atzar o que en volen instal·lar.
El sistema de notificacions electròniques e-Notum permet rebre les notificacions oficials de la Generalitat de Catalunya per mitjans electrònics i amb totes les garanties legals.
Es requereix l'ús d'un certificat digital personal classificat amb nivell 3 o superior i validat per l'Agència Catalana de Certificació.
Consulteu la llista de certificats digitals que s'admeten a Tràmits gencat.
A les persones responsables dels locals de joc.
Les quines o els quintos es duen a terme en època nadalenca i no requereixen autorització administrativa.
Tot i això, abans de la celebració se n'ha d'informar l'Administració, mitjançant una comunicació.
La comunicació prèvia és obligatòria i té efecte des del mateix dia que es presenta, sens perjudici de les facultats de comprovació, control i inspecció atribuïdes a l'Administració.
A qualsevol persona física o jurídica que organitzi alguna de les modalitats de joc esmentades.
Les rifes i tómboles, els premis dels quals no superen, en conjunt, els 3.000 euros, no requereixen autorització administrativa.
Tot i això, se n'ha d'informar l'Administració, mitjançant una comunicació, abans de la celebració.
La comunicació prèvia és obligatòria i té efecte des del dia que es presenta, sens perjudici de les facultats de comprovació, control i inspecció atribuïdes a l'Administració.
A totes les persones físiques o jurídiques que preveuen celebrar un joc dels descrits.
És un procediment que té com a objectiu regular les combinacions aleatòries que se celebren únicament en l'àmbit territorial de Catalunya.
Per a les d'àmbit estatal, tant el tràmit com la taxa associada corresponen a la direcció general de l'Administració general de l'Estat competent en matèria d'ordenació del joc.
Una combinació aleatòria amb finalitats publicitàries o promocionals és una modalitat de joc en què una persona física o jurídica sorteja un premi en metàl·lic, espècies o serveis, amb finalitats exclusivament publicitàries o de promoció d'un producte o servei, entre les persones que o bé adquireixen els seus productes o serveis, o bé tenen la condició actual o potencial de clients; l'única contraprestació és el consum del producte o servei sense que hi hagi cap increment addicional del cost ordinari.
La participació del públic en aquestes activitats ha de ser gratuïta i mai no hi pot haver sobrepreu o tarifació addicional, sigui quin sigui el procediment o sistema mitjançant el qual es duen a terme.
La realització de combinacions aleatòries amb finalitats publicitàries o promocionals no requereix autorització administrativa prèvia; n'hi ha prou que la persona promotora presenti una comunicació, individualitzada i concreta per a cadascuna de les activitats específiques que té previst dur a terme.
A la persona que organitza o promou una combinació aleatòria.
Ha de ser una persona física o jurídica que té l'activitat dins l'àmbit de la indústria; el comerç o el sector serveis; les entitats de crèdit, finançament o d'estalvis, o les empreses editores de publicacions de premsa diària o periòdica que venen exemplars en l'àmbit territorial de Catalunya.
La formalització de la sol·licitud permet a les persones físiques o jurídiques formar part de la xarxa de punts de venda i/o canals de distribució dels jocs de loteria de Catalunya.
Comporta l'acceptació que es visiti el local per comprovar que compleix tots els requisits necessaris.
Des d'aquest mateix tràmit, també es dóna l'opció, si s'escau, a renunciar a formar part d'aquesta xarxa de venda i distribució o a modificar dades.
• A persones físiques o jurídiques que volen renunciar a l'autorització
Les societats mercantils i les entitats necessiten una autorització administrativa per poder instal·lar una sala de bingo en un local situat en una adreça de l'àmbit territorial de Catalunya.
Per poder-la obtenir, cal que es compleixin els paràmetres que fixa la normativa vigent.
Per tant, només poden organitzar, gestionar i fer l'explotació dels jocs del bingo les entitats i les societats que disposin de l'autorització de la direcció general competent en matèria de jocs i apostes i que estiguin inscrites en el Registre d'empreses de bingo.
El tribut grava l'organització o la celebració de tota mena de jocs de sort, envit o atzar i, en aquest sentit, recau sobre els organitzadors del joc del bingo, ja que es considera un joc d'atzar.
L'import global de la taxa meritada, sobre la base dels cartons subministrats durant cada mes natural, s'ha d'autoliquidar i ingressar dins els primers quinze dies del segon mes següent.
El tipus de gravamen varia segons la modalitat.
Podeu consultar els diferents tipus.
Autoliquidacions mensuals, dins els primers quinze dies del segon mes següent.
Trobareu més informació sobre aquest impost al web d'e-tributs.
És un mecanisme que permet regular les tómboles que se celebren exclusivament en l'àmbit territorial de Catalunya, els premis de les quals superen, en conjunt, els 3.000 euros.
Una tómbola és una modalitat de joc que consisteix a sortejar de manera simultània diversos béns mobles que estan exposats al públic; per tant, el premi no pot ser mai en metàl·lic.
Així, amb un únic bitllet o papereta d'import únic, existeix la possibilitat d'adquirir qualsevol dels objectes sortejats.
L'import que es correspon a totalitat de bitllets o paperetes ha de satisfer, com a mínim, el preu de tots els objectes sortejats.
És un mecanisme que permet regular les rifes que se celebren exclusivament en l'àmbit territorial de Catalunya, els premis de les quals superen els 3.000 euros.
Una rifa és una modalitat de joc que consisteix a sortejar un bé o servei, o diversos béns o serveis, prèviament determinats, i mai en metàl·lic, entre diverses persones que han adquirit un bitllet o una participació d'import únic i cert.
Els bitllets han de seguir una numeració correlativa o un sistema d'ordenació o de diferenciació de qualsevol altra mena.
El valor del total de les participacions o els bitllets emesos ha de cobrir, com a mínim, el valor dels objectes, béns o serveis sortejats.
És el procediment que permet a una empresa obtenir l'autorització per instal·lar i explotar un casino de joc.
Aquest tràmit s'ha de fer després que hagi sortit la convocatòria de concurs públic.
Dins el termini assenyalat en l'autorització d'instal·lació, la societat titular ha de sol·licitar a la Direcció General de Tributs i Joc l'autorització d'obertura i posada en funcionament.
A les empreses que volen instal·lar i explotar un casino de joc.
Escapa't a la neu és una proposta d'activitats dissenyades per gaudir els caps de setmana, ponts i vacances, durant la temporada d'hivern, als albergs de muntanya de la XANASCAT.
Es poden fer les reserves durant la temporada d'esquí (des de desembre 2016 fins l'abril de 2017 aproximadament).
A totes les persones o grups de persones que vulguin gaudir d'uns dies a la neu, amb propostes d'activitats d'hiverns, allotjats en albergs de la XANASCAT.
Aquest títol faculta per a la prestació del servei de transport d'un màxim de 150 persones passatgeres o de la corresponent càrrega autoritzada de mercaderies segons el tipus d'embarcació.
Permet exercir simultàniament el comandament de l'embarcació i el manteniment dels motors de l'embarcació i màquines auxiliars, sempre que les característiques de l'embarcació i la potència propulsora no superin els 375 kW en un sol motor, o el doble en dos o més motors.
A tothom que compleixi els requisits.
Així, les persones bussejadores professionals hauran de tenir la targeta d'identitat professional que correspongui al títol, especialitat o el certificat que tinguin, que és emesa pel departament competent en matèria de pesca i afers marítims, o el document equivalent acreditatiu de les titulacions de caràcter equivalent emeses per entitats o autoritats competents de qualsevol comunitat autònoma o estat membre de la Unió Europea.
Les acadèmies nàutiques i organismes autoritzats per a l'ensenyament de la nàutica d'esbarjo poden sol·licitar l'autorització per realitzar pràctiques bàsiques i complementàries necessàries per a l'obtenció dels títols de nàutica i llicència de navegació a bord d'una determinada embarcació, així com per a impartir els cursos de formació d'operadors de ràdio.
Acadèmies nàutiques que vulguin realitzar pràctiques i impartir cursos de formació de radiooperadors.
(BOE núm.13, publicat el 15/01/2015).
Es convoquen dues noves proves d'aptitud que tenen com a objectiu habilitar per exercir tasques professionals en un centre d'immersió autoritzat a Catalunya aquelles persones que disposin d'una certificació de busseig d'esbarjo emesa per una organització privada d'ensenyament del busseig o entitat esportiva federada i que sigui equivalent a un estàndard ISO (International Standardization Organization) o CMAS (Confederació Mundial d'Activitats Subaquàtiques) corresponent.
Les habilitacions a assolir, d'acord amb la certificació de busseig d'esbarjo de què disposi l'aspirant, són:
Les dates de les proves d'aptitud són:
Tindran lloc a l'IES Joan Boscà, av. d'Esplugues, 40, de Barcelona
Als centres d'immersió que consten en el registre de centres d'immersió autoritzats a Catalunya.
Les acadèmies nàutiques són centres d'activitats marítimes que imparteixen la formació teòrica i pràctica necessària per a obtenir les titulacions oficials de nàutica d'esbarjo.
Les acadèmies nàutiques i organismes autoritzats per a l'ensenyament de la nàutica d'esbarjo poden sol·licitar l'autorització per realitzar pràctiques bàsiques i complementàries necessàries per a l'obtenció dels títols de nàutica i llicència de navegació a bord d'una determinada embarcació, així com per impartir els cursos de formació de radiooperadors.
Els centres nàutics són centres d'activitats marítimes que, mitjançant la contractació de serveis, ofereixen la possibilitat de fer activitats nauticorecreatives i de pesca, tals com vela lleugera, vela de creuer, piragüisme, motonàutica, esquí nàutic, pesca recreativa, etc
Termini: es pot sol·licitar en qualsevol moment.
Les beques consisteixen en estades de deu mesos a les delegacions del Govern de la Generalitat a l'exterior, a excepció de la DGUS, i pretenen fomentar la professionalització i la inserció laboral en l'àmbit de les relacions internacionals, i promoure el coneixement sobre la realitat política, econòmica, social i cultural dels països on el Govern de la Generalitat té establertes delegacions.
A persones físiques, majors d'edat, nacionals d'un estat de la Unió Europea, de l'Espai Econòmic Europeu o dels països candidats a l'adhesió amb titulació universitària que tinguin un postgrau universitari en l'ámbit d'interès de les Delegacions del Govern de la Generalitat de Catalunya a l'exterior (relacions internacionals, dret internacional, economia internacional o similars) o que hagin de presentar la memòria final del postgrau durant el darrer trimestre de l'any de la convocatòria.
Les beques consisteixen en estades de deu mesos a la Delegació del Govern davant la Unió Europea i pretenen fomentar la professionalització i la inserció laboral en l'àmbit de les relacions internacionals i de la Unió Europea.
A persones físiques, majors d'edat, nacionals d'un estat membre de la Unió Europea, de l'Espai Econòmic Europeu o dels països candidats a l'adhesió amb titulació universitària que tinguin un postgrau universitari en relacions internacionals, dret internacional, economia internacional o similars o que hagin de presentar la memòria final del postgrau durant el darrer trimestre de l'any de la convocatòria.
S'han de notificar les activitats d'educació en el lleure en què participin més de quatre menors de 18 anys i que es desenvolupin a Catalunya.
L'estiu 2020, a més de la notificació de l'activitat, cal lliurar també una Declaració responsable relativa al compliment de determinats requisits vinculats a l'organització de les activitats de lleure educatiu estiu 2020.
L'objectiu principal de la notificació d'una activitat és que se'n pugui fer un millor seguiment davant possibles situacions de emergència.
Per tant, és important que totes les dades de l'activitat, i especialment les de contacte, siguin correctes.
L'estiu 2020, a més de la notificació de l'activitat, cal lliurar també una Declaració responsable relativa al compliment de determinats requisits vinculats a l'organització de les activitats de lleure educatiu.
El termini de presentació de la notificació és de fins a set dies abans de l'inici de l'activitat si es fa per via electrònica, o de vint dies si es fa presencialment en un registre oficial.
Escoles degudament legalitzades i que tenen cura de la formació i preparació dels Educadors en el Lleure Infantil i Juvenil, d'acord amb els Programes aprovats per la Direcció General de Joventut.
Són les úniques escoles que poden impartir cursos de Monitor/a i Director/a d'activitats de lleure infantil i juvenil.
L'incompliment del Decret 213/1987, de 9 de juny, sobre reconeixement d'Escoles d'Educadors en el Lleure motiva l'obertura de l'expedient corresponent.
La sanció pot implicar la pèrdua del reconeixement oficial.
El diploma de director/ora d'activitats de lleure infantil i juvenil autoritza a exercir aquesta funció en colònies, casals, campaments, rutes, camps de treball, etc.
Per obtenir aquest diploma cal superar el curs de director/ora d'activitats de lleure infantil i juvenil, que es pot realitzar a qualsevol de les escoles d'educadors en el lleure infantil i juvenil autoritzades per la Direcció General de Joventut.
El curs consta de 5 mòduls formatius i té una durada mínima de 410 hores repartides de la manera següent: 290 hores d'etapa teoricopràctica i 120 hores de pràctiques.
A persones que en el marc de l'educació en el lleure volen coordinar activitats, centres i equips de monitors i monitores.
Les beques pretenen fomentar la realització de pràctiques d'estudi o treball en organitzacions internacionals públiques de caràcter intergovernamental i multilaterals i a les institucions de la Unió Europea, amb una estructura orgànica permanent i independent.
S'ha publicat a l'e-TAULER la Resolució de concessió de les beques Canigó 2019
A persones físiques, majors d'edat, nacionals d'un estat de la Unió Europea, de l'espai econòmic Europeu o dels països candidats a l'adhesió amb titulació universitària.